ToekomsVenster: Die gebruik van gelykenisseFoto: Pixabay.com Deur baie sulke gelykenisse het Jesus met die mense oor sy boodskap gepraat, vir sover hulle dit kon verstaan. Sonder ŉ gelykenis het Hy nie met hulle gepraat nie, maar wanneer Hy met sy dissipels alleen was, het Hy vir hulle alles uitgelê. – Matteus 13:33-34 Die Gees van God lei ons in die verstaan van geestelike waarhede. Iewers sê die Skrif dat net geestelike mense geestelike inhoud kan verstaan. 1 Korintiërs 2:13 Dit verkondig ons ook, nie met geleerde woorde wat die menslike wysheid ons leer nie, maar met woorde wat die Gees ons leer. So verklaar ons geestelike dinge aan mense wat die Gees het. ŉ Mens moet in afhanklikheid na die Here kom, dors en honger. Die Here nooi mense deur die profeet om die goeie te kom geniet, sonder geld. (Jesaja 55:1) Dit is egter waar dat ŉ mens die versadiging en bevrediging wat die Woord gee nie sal beleef tensy jy in afhanklikheid na die Here kom nie. Soveel gedeeltes in die Bybel onderstreep hierdie gesindheid. Psalm 123 Soos die oë van ŉ slaaf gerig is op die hand van sy eienaar, soos die oë van ŉ slavin gerig is op die hand van haar eienares, so is ons oë gerig op die Here ons God, totdat Hy Hom oor ons ontferm Psalm 23 getuig van God se oorvloed. 5 U laat my by ŉ feesmaal aansit, terwyl my teëstanders moet toekyk. U ontvang my soos ŉ eregas, ek word oorlaai met hartlikheid. 6 U goedheid en liefde sal my lewe lank by my bly en ek sal tuis wees in die huis van die Here tot in lengte van dae Jeremia 17 :7 Dit gaan goed met die mens wat sy vertroue in die Here stel, die mens vir wie die Here ŉ veilige vesting is; 8 so iemand is soos ŉ boom wat by water geplant is en sy wortels na die stroom toe uitstoot, nie die hitte voel as dit kom nie en altyd groen blare het; ŉ droë jaar raak hom nie en hy hou nie op om vrugte te dra nie. Die Gees wek in ons ŉ honger en dors na die geregtigheid van God. Jeremia 33: 1 – Die woord van die Here het weer tot Jeremia gekom. Hy was toe nog ingeperk in die binneplaas van die paleiswag. 2 So sê die Here, Hy wat die aarde gemaak en so gevorm het dat dit nie wankel nie, wie se Naam Here is: 3 Roep My aan, Ek sal jou antwoord en jou vertel van groot en onverstaanbare dinge waarvan jy nie weet nie.